7 rue du moulin vert. Treñ-buzhug « Alesia ». XIVvet arondisamant, unan eus karterioù ar Vretoned e Pariz. 16 bugel a vez degemeret du-hont. Skoliataet e vint e brezhoneg e « kêr vrasañ Breizh ».    « Ur sapre skipailh a zo bet bodet. Tud barrek war bep tachenn a zo bet kavet : ar chemenn, ar paperachoù, tud gouest da lakaat ar savadurioù prop... ». Gerioù « flour » a vez gant Tangi Solliec. E gwirionez ez eus bet kavet tud gouest dober lobbying kreñv war bep tachenn, tud gouest da  rastellat moneiz buan e-touez Bretoned Pariz, tud gouest da sevel ul lechienn internet da gas ar cheloù, ober brud, ha sachañ evezh ar gazetennerien e Pariz koulz hag e Breizh. Daou vloavezh hepken a zo bet ezhomm da zigerin Skol Diwan Pariz. Kalz buanoch eo aet an traoù eget e Breizh.    Brezhoneg e Pariz : dober petra ?  Tangi solliec ni eo mestr-skol kentañ Diwan Pariz. Ur Breton yaouank aet kuit eus Boneur dober e studioù da Skol al Louvres, mar plij, Skol Veur an arzoù  kaer. « Bloaz zo e oan och echuin gant ma studioù. Klevet am eus kaoz eus ar raktres. Lakaet am eus ma anv. Plijout a rae din kelenn en un doare ne oa ket ordinal, ha diskouez en ur mod nevez al labour bet graet gant Diwan ».  Un den a benn. Gouzout a oar mat abalamour da betra en deus choazet ar vicher hag ar plas-se. Ha neo ket aet skuizh o klevout atav ar mêmes goulenn : deskin brezhoneg e Pariz, dober petra ?  « Neo ket ken drol-se. Cheñchet en deus ar bed abaoe 50 vloaz. An dud a zo boazet  breman da chench plas buan a-walch. Ur yezh neo ket ken staget ouzh un takad bennak. Memestra eo gant an Armenianed. Digoret o deus e Pariz ur skol e armenianeg. Koulskoude neo ket ken kreñv al liammoù hag an darempredoù bemdeziek gant o bro. Ur yezh eo da gentañ an dud och ober ganti, o kaozeal anezhi. Ur bern tud a cheñch bro hiziv, met ne chenchont ket yezh. Bretoned a zo bet atav o tont fonnus e Pariz. Klevet e oa brezhoneg gwechall tro-dro da vMontparnasse. Gwir eo ne vez ket mui klevet hiziv. Met  hag eñ e vez klevet muioch e Roazhon pe Naoned ? ».    Diskouez dan holl dud hentenn Diwan  Vat a ray marteze Skol Diwan Pariz da Vretoned Pariz. Vat a ray sur dar skolioù Diwan e Breizh.  « E Pariz e vo diskouezet dan holl dud petra eo hentenn Diwan. Torret e vo ar fantasmoù a vez klevet war Diwan. Un doare da ziskouez eo gouest ar Vretoned da vont war-raok ha ne chomont ket da lugudiñ e-tal an tan. Un doare eo da ziskouez ivez ez eo posubl krouiñ ha bevañ gant sevenadur  Breizh er-maez eus ar vro. Neo ket abalamour ma vez diskouezet ar banniel gwenn ha du dan amezeien ez omp Bretoned, met abalamour ma vez implijet ganeomp pinvidigezhioù ar vro ».  Chañs vat dezho !  Lionel Buannic    E galleg, en français :  Cest tout un symbole : Diwan ouvre ses portes ce matin à Paris. 16 enfants sont inscrits et la mobilisation des Bretons de Paris a été sans précédent. Mais à quoi bon apprendre le breton à Paris ? Tangi Solliec,  premier instituteur de cette école, ne manque pas darguments. Loin dêtre un doux rêveur, il vit sa langue et sa culture bretonnes à la maniére du XXIe siècle.    Source :   02.09.04